Не стаяць на месцы, развівацца – адзін з прынцыпаў С.Я.Аваднёва. А таму ён паступіў у Гомельскі камандна-інжынерны інстытут МНС Рэспублікі Беларусь. Пасля заканчэння ўстановы працаваў інспектарам інспекцыі дзяржаўнага пажарнага нагляду, старшым інспектарам. Дзейнасць іншая, а мэта тая ж – выратаванне людзей, толькі з дапамогай прафілактычнай работы. Да справы адносіўся вельмі адказна, заўсёды дэталёва разбіраўся ў прычынах пажараў, скрупулёзна праводзіў праверкі суб’ектаў гаспадарання, бо ад гэтага часта залежала бяспека і жыццё людзей. І ў той час аддзел па прафілактычна-прапагандысцкай рабоце займаў самыя высокія месцы ў вобласці, а Сяргей Яўгенавіч адпаведна станавіўся лепшым інспектарам.